b'\n_START_ARTICLE_\nBong Revilla\n_START_SECTION_\nTalambuhay\n_START_PARAGRAPH_\nNakatapos si Revilla ng elementarya noong 1979 sa Jesus Good Shepherd sa Bayan ng Imus at sa mataas na paaralan noong 1982 sa Fairfax High School, Los Angeles, California, Estados Unidos. Ama niya ang aktor rin na si Ramon Revilla, Sr. (Jose Acuna Bautista) at asawa naman niya si Lani Mercado (Jesusa Victoria H. Bautista).  Mayroon silang mga supling na artista rin: sina Bryan Revilla at Jolo Revilla.\n_START_SECTION_\nPork barrel scam\n_START_PARAGRAPH_\nSi Bong Revilla ay nadawit sa 2013 pork barrel scam at sinasabing naglipat ng kanyang mga pondong pork barrel sa mga pekeng NGO  ng sinasabing utak ng scam na si Janet Lim-Napoles para sa mga hindi umiiral na proyekto kapalit ng pagtanggap ni Bong Revilla ng \xe2\x82\xb1224,512,500 kickback mula kay Napoles.'